Tarybos reglamentas (EEB) Nr. 1808/89
1989 m. birželio 19 d.
iš dalies keičiantis Reglamentą (EEB) Nr. 1981/82, nustatantį Bendrijos regionų, kuriuose pagalba apynių auginimui teikiama tik pripažintoms augintojų grupėms, sąrašą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3998/87 [2], ypač į jo 12 straipsnio 4 dalį,
atsižvelgdama į Komisijos pasiūlymą,
kadangi Reglamento (EEB) Nr. 1696/71 12 straipsnio 3 dalyje numatyta galimybė pagalbą gamybai Bendrijos regionų augintojų grupėms suteikti tik tada, kai šios grupės gali užtikrinti, kad jų nariai gauna pakankamas pajamas ir racionalų tiekimo valdymą; kadangi šie regionai išvardyti Reglamento (EEB) Nr. 1981/82 [3] priede pateiktame sąraše su pakeitimais, padarytais Reglamentu (EEB) Nr. 4069/87 [4];
kadangi Airija pranešė, kad joje jau nėra pripažintos augintojų grupės ir "Airijos" regionas jau nebeatitinka Reglamento (EEB) Nr.1696/71 12 straipsnyje nustatytų pagalbos augintojų grupei suteikimo sąlygų; kadangi Reglamentą (EEB) Nr. 1981/82 nuo 1987 derliaus metų reikėtų iš dalies pakeisti,
PRIĖMĖ ŠĮ REGLAMENTĄ:
1 straipsnis
Šiuo dokumentu iš Reglamento (EEB) Nr. 1981/82 priede pateikto sąrašo išbraukiamas "Airijos" regionas.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1988 derliaus metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1989 m. birželio 19 d.